Kapcsolj Ki! – A Nemzeti Mentál Pajzs Program és a Kapcsolj Ki Mozgalom közös konferenciája
2026-02-21 09:00 - 12:30 UTC | Apor Vilmos Közösségi Ház, Apor Vilmos tér 9–11., Budapest, 1124, Hungary
Mindannyian tapasztaljuk, hogy a digitális eszközök néhány év alatt alapjaiban formálták át gyermekeink mindennapjait. Az okostelefonok és a folyamatos online jelenlét számos lehetőséget kínál, ugyanakkor egyre több kutatás figyelmeztet a túlzott képernyőidő kockázataira: a figyelem romlására, az alvásproblémákra, a szorongás erősödésére és a személyes kapcsolatok elszegényedésére. Szülőként és pedagógusként közös felelősségünk, hogy gyermekeink számára biztonságos, egészséges irányt mutassunk ebben a digitális világban.
E gondolat jegyében szeretettel hívjuk meg Önöket a „Kapcsolj Ki! – A Nemzeti Mentál Pajzs Program és a Kapcsolj Ki Mozgalom közös konferenciájára”, amely a digitális gyermekvédelem és a fiatalok mentális egészségének aktuális kérdéseit állítja a középpontba.
Időpont: 2026. február 21. (szombat) 9:00–12:30
Beszélgetés és vendéglátás: 12:30–14:00
Helyszín: Apor Vilmos Közösségi Ház
1124 Budapest, Apor Vilmos tér 9–11.
A konferencia ingyenes, de regisztrációhoz kötött. A helyszín befogadóképességére való tekintettel kérjük, hogy regisztrációját ejtse meg mielőbb ezen a linken!

Családok éjszakája 4.: Gyermekre várva – szülővé válni ajándékba kapott gyermekkel
2026-02-28 19:00 - 21:00 | Katakomba Pinceszínház, Krisztina tér 4., Budapest, 1013, Hungary
Gyermekre várva – szülővé válni ajándékba kapott gyermekkel (veszteség, döntések, örökbefogadás, elfogadás)

Beszélgetőtársaink:

Keresztes Ilona – az est moderátora, újságíró, az Együtt az Életért Egyesület elnöke
Homokiné Hollósi Cecília – tanácsadó szakpszichológus, az Apor Vilmos Katolikus Főiskola – Hivatalos oktatója, Anna – Joachim-program szakmai vezetője
Gyilyén Mátyás és felesége Schunk Mária – örökbefogadó szülők, 17 éve házasok

Helyszín: Katakomba Pinceszínház (1013 Budapest, Krisztina tér 4.)

A gyermekre várás útja nem mindig úgy alakul, ahogyan elképzeljük. Van, amikor veszteségek, fájdalmas döntések és hosszú belső folyamatok vezetnek el oda, hogy a szülővé válás ajándékba kapott gyermek által teljesedjen ki.

Ezen az estén arról beszélgetünk, mit jelent elfogadni egy másik utat. Hogyan születik meg a döntés az örökbefogadás mellett? Milyen lelki folyamatokon megy keresztül egy pár a veszteségtől az elfogadásig? Mit jelent szülővé válni, ha nem vér szerinti a gyermekünk?

Homokiné Hollósi Cecília szakpszichológus az Anna Joachim program tapasztalatain keresztül segít megérteni a döntések és veszteségek lelki hátterét, míg Gilyén Mátyás és felesége, Mária személyes történetükön keresztül mutatják meg, hogyan válhat az örökbefogadás a szeretet és az újrakezdés útjává.
Az esten a beszélgetést Keresztes Ilona vezeti, aki több mint húsz éven át volt a Kossuth Rádió riportere, és elkötelezetten, nagy tapasztalattal fordul a család és az örökbefogadás témája felé, így valóban különleges és mély beszélgetésre számíthatunk.

Ez az este mindazoknak szól, akik érintettek, akik döntés előtt állnak, vagy akik szeretnék jobban megérteni az örökbefogadás útját. Szeretettel várunk minden érdeklődőt.

További információ és regisztráció: www.adjeletet.hu/regisztracio/

Eberlein Éva: Beszéljünk róla – tabuk nélkül
2026-03-05 17:00 - 19:00 | Deus Providebit Tanulmányi Ház, Rózsák tere 61., Marosvásárhely, Romania
A szülők gyakran azt képzelik, vagy titkon arra vágynak, hogy gyerekeik ne foglalkozzanak a szexszel a nászéjszakáig. Nyilvánvalóan ez nem így megy. Félelmetes téma ez sokak számára, pedig minden gyereknek szüksége van arra, hogy valakivel beszélgethessen erről!A gyerekek ma egy túlszexualizált világban nőnek fel, Egészen más hatásokkal, ingerekkel, fogalmakkal találkoznak, mint szüleik annak idején. Az nem kérdés, hogy találkoznak pornográfiával, szextinggel, gender-ideológiával. Az a kérdés, hogy mikor, és hogyan hat majd ez rájuk.Az előadás segít néhány újkeletű fogalom és trend megismerésében, elhelyezésében, irányt kíván mutatni szülőknek és pedagógusoknak, hogy keresztény szemmel hogyan közelítsünk, hogyan beszéljünk ezekről a témákról félelem nélkül.

Az előadásban szót ejtünk arról, hogy:– mi a különbség a szexuális felvilágosítás és szexuális nevelés között?– mivel segítjük a gyerekek egészséges identitásának kialakulását?– mikor, mit, és hogyan tanítsunk meg?– pornográfia, szexting, gender, deepfake – elkerülhető?– lányos fiúk és fiús lányok – mit kezdjünk vele?
Az előadóról:Eberlein Éva boldog nő, feleség, 3 gyermek édesanyja. Aradi születésű, 20 évig foglalkozott gyerekek, kamaszok evangelizációjával, a Keresztirány ifjúsági szolgálat alapítója. Jelenleg identitás-coachként segít szülőknek, pedagógusoknak a szexuális nevelés témakörében.

Eberlein Éva: Legyél igazi! – kurzus fiataloknak
2026-03-08 09:00 - 17:00 | Kis Szent Teréz Római Katolikus Plébánia, Forrás utca 2., Székelyudvarhely, 535600, Romania
Egy interaktív kurzus, ami RÓLAD szól: hogy jobban megismerd önmagad, felismerd, mi hat rád, megtaláld belső erőforrásaidat, és közelebb kerülj ahhoz, akinek Isten eredetileg megálmodott téged!
Ez a TE napod:– ha elmúltál 14, de még nem vagy 25,– ha növekedni akarsz önismeretben,– ha meg akarsz erősödni lélekben,– ha meg akarod találni a forrást.

Kezdés 10:00, kérünk érkezz 10-15 perccel korábban!
A rendezvény költségeihez köszönjük, ha hozzájárulsz 50 lejjel.Ebédet nem tudunk biztosítani, kérünk hozz magaddal szendvicset ebédre, uzsonnára.
Hívd el a barátaidat is!
Az előadóról:Eberlein Éva boldog nő, feleség, 3 gyermek édesanyja. Aradi születésű, 20 évig foglalkozott gyerekek, kamaszok evangelizációjával, a Keresztirány ifjúsági szolgálat alapítója. Jelenleg identitás-coachként segít szülőknek, pedagógusoknak a szexuális nevelés témakörében.

Bernard Bourdin: A fenntartható Európa című előadása a Pázmányon
2026-06-04 16:00 - 17:00 | Pázmány Péter Katolikus Egyetem, Szentkirályi utca 28., Budapest, 1088, Hungary

Bűnbánati megemlékezés a meg nem született gyermekekről
2026-06-04 19:00 - 20:00 | Tabán 56′-os emlékmű, Kereszt utca, Budapest, 1016, Hungary
Imádkozzunk a terhességmegszakítással érintettek lelki gyógyulásáért!
Ima azért, hogy

azok akik érintettek a terhességmegszakítás lelki terhével, békülhessenek meg Istennel, gyógyuljanak meg,
a megfogant gyermekek megszülethessenek,
a válsághelyzetbe került kismamák találjanak megoldást, segítséget a problémáikra, merjék az életet választani!

Programterv: Csendes, gitárkíséretes közös éneklés Prazsák Lacival, bűnbánat, ima, közös éneklés
Időpont: 2026. június 04. (csütörtök) 19 óra
Helyszín: 1016 Budapest, Tabán 56′-os emlékmű

Kerekasztal a mesterséges intelligencia és a teremtésvédelem kapcsolatáról
2026-06-10 16:00 - 20:00 | Pázmány Péter Katolikus Egyetem, Szentkirályi utca 28., Budapest, 1088, Hungary
AI ÉS TEREMTÉSVÉDELEM
címmel tart kerekasztal beszélgetést,
amelyre hívjuk és várjuk a tisztelt Érdeklődőket
2026. június 10-én 16-20 óra között!
Helyszín: PPKE JÁK (1088 Budapest, Szentkirályi u. 28.)
A részvétel ingyenes, regisztrációhoz kötött:
regisztrációs felület
A kerekasztal tagjai:
– Ft. Prof.Dr. Ujházi Lóránd intézetvezető úr (PPKE, NKE)
– Ft. Nyéky Kálmán egyetemi oktató (PPKE JÁK), plébános úr (Andocs)
– Dr. Gerencsér Balázs egyetemi docens úr (PPKE JÁK)
– Dr. Szilágyi Pál egyetemi docens úr (PPKE JÁK)
– Dr. Markovics Milán Mór őrnagy, egyetemi adjunktus úr (NKE, MIEF)
– Tahyné Dr. Kovács Ágnes egyetemi docens asszony (PPKE JÁK) MI alkalmazási szakember

„Az irgalmadból élünk” – Házaspárok lelkigyakorlata
2026-07-03 08:00 - 17:00 | Szombathely, Martineum Felnőttképző Akadémia, Karmelita utca 1., Szombathely, 9700, Hungary
Házaspároknak szóló lelkigyakorlatunkra várunk minden párt, akik szeretnének időt és figyelmet fordítani egymásra, a kapcsolatukra és együtt Istenre.
A lelkigyakorlatot vezeti: Pongrácz Benedek (Béla) atya
Igény esetén gyermekfelügyeletet biztosítunk.
Részvételi díj: 48.000,- Ft/házaspár
A részvételi díj egy házaspár számára tartalmazza a szállást, háromszori étkezést és a program költségeit.
Jelentkezés

„Ne félj, nem ítéllek el!” – lelkigyakorlat magzatvesztőknek
2026-07-16 - 2026-07-19
Ne halogasd! Az IDŐ csak hárít, de nem gyógyít!
Ne félj, nem ítéllek el!” „Ne sírj, ne bánkódj!”
Magzatvesztés fájdalmát hordozókat hívunk lelkigyakorlatra, melynek gyümölcseként szívbéli gyógyulások, életrendezések, születések történtek.
Várjuk mindazokat, akik gyermeküket vetélés, abortusz, koraszülés miatt, illetve lombik babájukat veszítették el.
A gyász érzése nem válogat hívő és nem hívő társaink között.
A lelki kísérő Juhos Ferenc atya lesz.
A lelki napok vezetői a sok éves tapasztalattal rendelkező: Kovács Ferenc diakónus és Treer Mária lelkigondozó.
Jelentkezni a „Jelentkezem” gombra kattintva vagy a +3620/823-2201 mobilszámon lehet.

Ciklus-show foglalkozás
2026-07-29 09:00 - 14:00 | Szombathely, Martineum Felnőttképző Akadémia, Karmelita utca 1., Szombathely, 9700, Hungary
A nyári szünetben július 29-én és augusztus 17-én tartunk nyitott Ciklus-showt B. Markovits Eszter és Kissné Takács Eszter vezetésével!
A foglalkozás során a 10-12 éves lányok megismerkedhetnek testük kamaszkori változásaival. A program minden egyes elemének az a célja, hogy a résztvevőkben saját testük szépségének, működése különlegességének és csodálatos voltának tudatát erősítsék meg, egészséges testtudatot alakítsanak ki és a nemiséget, mint értéket tudatosítsák.
Részvételi díj: 5.500Ft/fő

Ciklos-show foglalkozás
2026-08-17 09:00 - 14:00 | Szombathely, Martineum Felnőttképző Akadémia, Karmelita utca 1., Szombathely, 9700, Hungary

Mindenki Születésnapja Séta 2026
2026-09-12 10:00 - 13:00 | Magyar Tudományos Akadémia, Széchenyi István tér 9., Budapest, 1051, Hungary
Találkozzunk 2026. szeptember 12-én, szombaton 10:00-kor
a Tudományos Akadémia előtt és
álljunk ki együtt az élet védelmében!

Babára vágyó imaest
2026-09-16 19:00 - 20:00, 2026-11-11 19:00 - 20:00 | Gödöllő, Mater Salvatoris Lelkigyakorlatos Ház kápolnája, Kapucinusok tere 3., Gödöllő-Máriabesnyő, 2100, Hungary
Imatalálkozó gyermekre vágyó párok számára!

Jelentkezés

40 Nap az Életért - városi imaszolgálatok
2026-09-23 - 2026-11-01
A 2026. szeptember 23. és november 1-je között megrendezésre kerülő őszi 40 Nap az Életért városi imaszolgálatok regisztrációja 2026. június 1-től elérhető a www.daysforlife.com oldalon!

Házas Hétvége - Szigetvár
2026-11-20 17:00 - 2026-11-22 17:00 | Szigetvár, Szigetvár, Baranya vármegye, 7900, Hungary
Részletek
Gond van a házasságotokban?
Hová tűntek a kezdeti örömök?
Már teljesen elhalványult az emléke, hogy milyen jó volt?
Már nem is emlékszel, hogy régen mi vonzott a házastársadhoz?
Miért nem alakult ki az a szerelem, amit a házasságtól vártál?
Időnként nehezen értitek meg egymást? Nem érted, hogy a másik mit nem ért abból, amit mondasz?
Miért lett nehéz a házasságod?
Kezdetben még szép és természetes volt a kapcsolatotok, de aztán… ?
Ha ezek a kérdések felmerültek, nem azt jelenti, hogy Benned van a hiba!
Nem Te vagy az első, aki ezekkel vagy hasonló kérdésekkel vívódik!
Van egy jó hírünk: aki komolyan gondolja a házasságát, gyakran szembesül azzal, hogy milyen nehézségeket jelent. Sokszor küzdelmet és erőfeszítést igényel. Ha a fentieken elgondolkoztál, abból már látszik, hogy komolyan gondolod a házasságodat!
A válaszok ott vannak a kapcsolatotokban, csak meg kell találnotok!
Ebben segít, ha részt vesztek Házas Hétvégén, és megtalálhatjátok, újra felfedezhetitek a szenvedélyt a kapcsolatotokban!
A Hétvége egy lehetőség arra, hogy megálljatok, visszatekintsetek és újra egymásra találjatok.
Lehetőséget ad, hogy beszélgessetek egymással és Istennel, valamint alkalmat teremt annak a mélyebb és teljesebb megértésére, mit is jelent az, hogy házasok vagytok.
A Hétvége során
-elsősorban a házas kapcsolatunk kiemelkedő- és mélypontjai kerülnek a figyelmünk középpontjába
-nincs csoportos megbeszélés és megosztás
-megtanulhatjátok, hogyan legyetek a legjobbak együtt!
A programot tartó párok és pap a saját életükből vett példákon keresztül mutatnak új eszközöket, amelyekkel fejleszthetitek a kettőtök közötti kommunikációt.
Az egyes témák megbeszélése csak a páron belül történik, nem kell megosztanotok a beszélgetésből semmit másokkal.
Többek között az alábbi témaköröket érintjük:
Személyiségünk sajátosságainak felfedezése
Különbözőségeink elfogadása
Egymás meghallgatásának új módjai
Bensőséges kommunikáció
Kényes témák megbeszélése
Isten terve a házasságunkkal
Életünk folytatása
Kik tartják a Hétvégét?
A Hétvégét három házaspár és egy katolikus pap tartja. A Kárpát-medence legkülönbözőbb részeiről jövő házaspárok ugyanolyan civilek, mint a résztvevők.
Részvételi díj:
Bár a programok nem részvételi díjasok, a program végén arra kérjük a résztvevőket, hogy anyagi lehetőségeik szerinti adományaikkal támogassák egy következő program létrejöttét. Az adakozás önkéntes és névtelen.
Jelentkezés
